
Článok  I. 
Základné ustanovenia 

Organizačný poriadok je základnou organizačnou normou Materskej školy v Kamenci pod Vtáčnikom. Upravuje riadenie a organizáciu, určuje rozdelenie práce, organizáciu orgánov na škole, práva a zodpovednosť zamestnancov, vnútorné a vonkajšie vzťahy Materskej školy v Kamenci pod Vtáčnikom. 
1. Materská škola, Na Pažite 496/7, 972 44 Kamenec pod Vtáčnikom na základe zriaďovacej listiny, ktorú vydal Okresný úrad  Prievidza  a Zriaďovacej listiny a dodatku č. 2, ktorý vydal Obecný úrad Kamenec pod Vtáčnikom, v zmysle ustanovenia § 4 ods. 3 písm. zákona č. 369/1990 Zb. v znení neskorších zmien a doplnkov v nadväznosti na ustanovenia   § 5 ods. 1 zákona NR SR č. 321/2025 Zb. o štátnej správe v školstve a školskej samospráve v znení neskorších zmien a doplnkov, § 2 zákona č.416/2001 Z.z. o prechode niektorých písomností z orgánov štátnej správy na obce a vyššie územné celky a § 21-§23 zákona č. 343/2024 Z.z. o rozpočtových pravidlách v znení neskorších zmien a doplnkov zriaďuje s účinnosťou od 1. 7. 2002 školské zariadenie obce Kamenec pod Vtáčnikom  bez právnej subjektivity.
2. Zriaďovacia listina bola vydaná dňa 28.8.1992 Školskou správou Prievidza v znení dodatku č. 1 vydaného Okresným úradom v Prievidzi dňa 31.8.1996. s účinnosťou od 1.7.2002 podľa §5 ods.1 a 2 zákona SNR č. 542/1990 Zb. o štátnej správe v znení neskorších predpisov prechádza zriaďovateľská funkcia Materskej školy v Kamenci pod Vtáčnikom na obec Kamenec pod Vtáčnikom dňa 28. 8. 2002.
Dodatok č.3 k zriaďovacej listine MŠ v Kamenci pod Vtáčnikom zo dňa 28. 8. 1992, vydanej Školskou správou Prievidzi
Obec Kamenec pod Vtáčnikom doplňuje bod č 1. Identifikácia štátneho predškolského zariadenia nasledovne:
Zriaďovateľ:		Obec Kamenec pod Vtáčnikom
Názov:			Materská škola
Sídlo:			Na Pažite 496/7
				972 44 Kamenec pod Vtáčnikom
Identifikačné číslo školy ( IČO ) :   710018592
S účinnosťou dňa 9.6.2014

Článok  II. 
Hospodárenie materskej školy 

1. Právne postavenie:

Materská škola v Kamenci pod Vtáčnikom  je rozpočtovou organizáciou bez právnej subjektivity, jej zriaďovateľom je Obec Kamenec pod Vtáčnikom.  

2. Svoju činnosť finančne zabezpečuje v  súlade so Zákonom č. 322/2025 §4:  

Zdroje financovania materských škôl sú:
a) prostriedky zo štátneho rozpočtu podľa § 3,
b) prostriedky z rozpočtov obcí a prostriedky z rozpočtov vyšších územných celkov,
c) prostriedky za prenájom priestorov a materiálno-technického zabezpečenia v čase, keď sa nevyužívajú na výchovu a vzdelávanie,
d) zisk z podnikateľskej činnosti,
e) príspevky na čiastočnú úhradu nákladov na výchovu a vzdelanie, 
f) príspevky na čiastočnú úhradu nákladov spojených s činnosťou, výchovou, pobytom, ubytovaním a stravovaním  a zariadeniach školského stravovania, 
g) dary,
h) príspevky od zamestnávateľov a zamestnávateľských zväzov,
i) iné zdroje podľa osobitných predpisov.


Článok  III. 
Poslanie a úlohy materskej školy

Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. 
Pripravuje na život v spoločnosti v súlade s individuálnymi a vekovými osobitosťami detí. 
a) poskytuje predprimárne vzdelanie deťom vo veku 2 - 6 rokov,  
b) zabezpečuje kvalitnú výchovno-vzdelávaciu činnosť a odbornú pedagogickú činnosť,  
c) vytvára potrebné materiálne podmienky pre zamestnancov a deti materskej školy,  
d) zabezpečuje starostlivosť o hnuteľný a nehnuteľný majetok školy , a hospodárenie s majetkom školy,   
e) zabezpečuje hospodárne a efektívne využívanie finančných prostriedkov školy,  
f) zabezpečuje plnenie úloh na úseku školského stravovania,  
g) informuje radu školy o stave a problémoch školy,  
h) zabezpečuje plnenie úloh v spolupráci so zriaďovateľom  na úseku PO a BOZP podľa platných predpisov,  
i) zabezpečuje plnenie ďalších úloh v zmysle príslušnej legislatívy SR.  


Článok  IV.
 Organizačná štruktúra materskej školy

Materská škola sa člení na jednotlivé úseky, ktoré komplexne zabezpečujú a koordinujú úlohy školy v súlade so zriaďovacou listinou a zákonom č. 321/2025 Z. z. Podľa § 6 zákona č. 321/2025 Z. z. sú orgánmi materskej školy:
a) riaditeľ, 
b) rada školy,
 c) pedagogická rada.
Zo zasadnutí kolektívnych orgánov školy sa vyhotovuje zápisnica. Zápisnica sa zverejňuje na webovom sídle materskej školy mskamenec.sk v súlade s osobitným predpisom. Ak zápisnica obsahuje osobné údaje, zverejňuje sa len v rozsahu meno a priezvisko, v súlade s GDPR a zákonom č. 18/2018 Z. z.
Organizácia materskej školy sa vnútorne člení na tieto úseky:

1. Úsek riaditeľa materskej školy
2. Pedagogický úsek
3. Úsek školského stravovania
4. Úsek BOZP a PO
5. Nepedagogický úsek

1. Úsek riaditeľa materskej školy  

Základné povinnosti vedúcich zamestnancov – § 82 Zákonníka práce
Vedúci zamestnanec je povinný najmä: 
a) riadiť a kontrolovať prácu zamestnancov, 
b) utvárať priaznivé pracovné podmienky a zabezpečovať bezpečnosť a ochranu zdravia pri práci, 
c) zabezpečovať odmeňovanie zamestnancov podľa právnych predpisov, kolektívnych zmlúv a pracovných zmlúv a dodržiavať zásadu rovnakej mzdy za rovnakú prácu podľa § 119 Zákonníka práce, 
d) vytvárať podmienky na zvyšovanie odbornej úrovne zamestnancov a uspokojovanie ich sociálnych potrieb,
 e) zabezpečovať dodržiavanie pracovnej disciplíny, 
f) prijímať účinné opatrenia na ochranu majetku zamestnávateľa.
Povinnosti riaditeľa podľa zákona č. 321/2025 Z. z. (§ 14)
Riaditeľ zodpovedá za: 
a) dodržiavanie štátneho vzdelávacieho programu, 
b) vypracovanie a dodržiavanie školského vzdelávacieho programu a výchovného programu, c) kvalitu poskytovania výchovy a vzdelávania,
 d) personálne zabezpečenie hlavnej činnosti kvalifikovanými pedagogickými a odbornými zamestnancami, 
e) dodržiavanie právnych predpisov súvisiacich s činnosťou školy, 
f) hospodárne a efektívne využívanie finančných prostriedkov, 
g) riadne hospodárenie s majetkom školy, 
h) zverejňovanie zriaďovacej listiny, školského poriadku, vnútorných predpisov a ŠkVP, 
i) pravdivosť a správnosť údajov poskytovaných orgánom verejnej správy.
Riaditeľ každoročne vyhodnocuje projekt riadenia a uvádza ho vo výročnej správe. Schvaľuje štatistické výkazy. Vytvára materiálno-technické podmienky pre činnosť kolektívnych orgánov školy.  Pri opakovaných prejavoch rizikového správania postupuje podľa § 14 ods. 5 zákona č. 321/2025 Z. z.  Pri potrebe krízovej intervencie upovedomí zariadenie poradenstva a prevencie.  Vybavuje sťažnosti a petície smerujúce proti zamestnancom školy, okrem tých, ktoré vybavuje ŠŠI.
Ďalšie povinnosti riaditeľa materskej školy
Riaditeľ zodpovedá za: a) dodržiavanie štátnych vzdelávacích programov pre MŠ, 
b) vypracovanie a dodržiavanie ŠkVP, 
c) vypracovanie ročného plánu profesijného rozvoja,
 d) dodržiavanie právnych predpisov súvisiacich s činnosťou školy,
 e) úroveň výchovno-vzdelávacej práce školy,
 f) rozpočet a efektívne využívanie finančných prostriedkov
, g) hospodárenie s majetkom školy,
 h) prípravu uznesení z pedagogickej rady a opatrení z pracovných porád,
 i) riešenie sťažností, podnetov a návrhov,
 j) vypracovanie rozvojových projektov školy, 
k) vypracovanie zoznamu OOPP, 
l) postup pri pracovných a školských úrazoch podľa právnych predpisov, 
m) vytváranie podmienok na zvyšovanie kvalifikácie zamestnancov, 
n) uvádzanie začínajúcich pedagogických zamestnancov do praxe, 
o) určovanie pracovných náplní zamestnancov, 
p) morálne oceňovanie práce zamestnancov, 
q) zabezpečenie práv zamestnancov podľa Zákonníka práce a zákona č. 138/2019 Z. z.,
 r) hodnotenie zamestnancov podľa § 70 zákona č. 138/2019 Z. z.,
 s) vydanie zásad hodnotenia zamestnancov podľa § 70 ods. 10 zákona č. 138/2019 Z. z.,
 t) určenie týždenného rozsahu priamej výchovno-vzdelávacej činnosti, 
u) povoľovanie ostatných činností súvisiacich s VVČ, špecializovanými činnosťami a profesijným rozvojom, 
v) vyzvanie zamestnanca na preukázanie zdravotnej spôsobilosti podľa § 17 zákona č. 138/2019 Z. z., 
w) určovanie kariérových pozícií podľa § 32 a § 33 zákona č. 138/2019 Z. z., 
x) koordináciu profesijného rozvoja podľa § 40 zákona č. 138/2019 Z. z., 
y) vedenie centrálneho registra podľa § 76 – 78 zákona č. 138/2019 Z. z.,
 z) povoľovanie prerušenia výkonu pracovnej činnosti podľa § 30 zákona č. 138/2019 Z. z.
Rozhodovanie riaditeľa podľa § 5 ods. 6 zákona č. 321/2025 Z. z.
Riaditeľ rozhoduje o: 
a) prijatí dieťaťa do MŠ, 
b) dĺžke adaptačného alebo diagnostického pobytu, 
c) prerušení dochádzky dieťaťa, 
d) predčasnom ukončení predprimárneho vzdelávania, 
e) preradení dieťaťa so ŠVVP, 
f) ukončení dochádzky dieťaťa pri opakovanom porušovaní vnútorného poriadku,
 g) vnútornej organizácii MŠ, 
h) príspevku na čiastočnú úhradu nákladov podľa § 28 ods. 4 zákona č. 245/2008 Z. z.,
 i) zmenách vnútornej organizácie MŠ.
Povinnosti podľa vyhlášky č. 330/2009 Z. z.
Riaditeľ vytvára podmienky na: – ďalšie vzdelávanie pedagogických zamestnancov, – pravidelnú dochádzku dieťaťa do MŠ.
Vydáva po prerokovaní v pedagogickej rade
a) organizačný poriadok školy, 
b) školský poriadok, 
c) prevádzkový poriadok (schvaľuje RÚVZ), 
d) rokovací poriadok PR, 
e) školský vzdelávací program,
 f) plán práce školy,
 g) ročný plán profesijného rozvoja,
 h) vnútorné smernice a pokyny, 
ch) štruktúru kariérových pozícií podľa § 32 a § 33 zákona č. 138/2019 Z. z.,
 i) plán profesijného rozvoja podľa § 40 zákona č. 138/2019 Z. z.,
 j) zásady hodnotenia zamestnancov podľa § 70 ods. 10 zákona č. 138/2019 Z. z.
Poskytuje zriaďovateľovi
a) údaje o školskom registri k 15. septembru, 
b) zoznam zapísaných detí, 
c) údaje do centrálneho registra podľa § 76 – 78 zákona č. 138/2019 Z. z.,
 d) organizáciu školského roka.
Predkladá zriaďovateľovi na schválenie
a) počty prijímaných detí,
 b) úpravy ŠkVP, 
c) výročnú správu podľa § 14 ods. 5 zákona č. 321/2025 Z. z.,
 d) koncepčný zámer rozvoja školy.
Vymenúva
a) stravovaciu komisiu, 
b) zástupcu riaditeľa MŠ.
Schvaľuje
a) rozdelenie úväzkov a triednictvo,
 b) zaradenie do kariérových pozícií,
 c) plány triednych učiteľov, výletov a exkurzií,
 d) pracovné cesty a pracovné voľno, 
e) plán dovoleniek, 
f) osobné príplatky a odmeny, 
g) vnútorné dokumenty MŠ.
Spolupracuje
a) so zriaďovateľom, 
b) so ZŠ v obci,
 c) s nadriadenými orgánmi, 
d) s radou školy a rodičovskou radou, 
e) s kultúrnymi a športovými organizáciami,
 f) s materskými školami v okolí.
Riaditeľku MŠ v čase neprítomnosti zastupuje zástupca. Pri odvolaní riaditeľa poverí zriaďovateľ vedením školy pedagogického zamestnanca do vymenovania nového riaditeľa.
2. Pedagogický úsek 
Organizačná štruktúra zamestnancov pedagogického úseku
1. Riaditeľ MŠ
2. Zástupca MŠ
3. Vedúci metodického združenia
4. Triedne učiteľky
5. Netriedne učiteľky
6. Pedagogický asistent






a) Druh školy 
Materská škola   poskytuje celodennú (podľa požiadaviek  rodičov i poldennú) starostlivosť pre deti od  2,5 r. ( výnimočne od 2 r.)  do 6 rokov v čase od 6:00 hod. do 16:00 hod. 
Materská škola sa člení na triedy, riaditeľ určí pre  triedu triedneho učiteľa, ktorý zodpovedá za vedenie (a jeho správnosť) triednej dokumentácie.     





Pedagogickí  zamestnanci : 

Pedagogickými zamestnancami školy sú všetci učitelia školy, ktorí majú platný pracovný pomer v škole. 
Učiteľky MŠ sú priamo podriadené starostovi obce a riaditeľke MŠ a plnia tieto úlohy:  
a) učitelia využívajú na škole všetky práva, ktoré pre nich vyplývajú zo zákona č. 138/2019 325/2025Z. z. o pedagogických zamestnancoch a odborných zamestnancoch,  Zákonníka práce, Pracovného poriadku, Zákona o výkone práce vo verejnom záujme a ďalších právnych predpisov.
b) výchovu a vzdelávanie detí, ako i ostatné svoje pôsobenie v škole i mimo školy,  
c) s vedením školy, ostatnými učiteľkami a nepedagogickými zamestnancami spolupracujú na vytváraní pozitívnej sociálnej klímy a rodinnej atmosféry rozhodujúcej pre plnenie cieľov školy,  
d) realizujú komplexnú výchovno-vzdelávaciu činnosť zameranú na rozširovanie vedomostí, zručností a návykov, získavanie elementárnych kompetencií detí s využitím špecifických diagnostických, výchovných a vzdelávacích metód,  
e) pripravujú tematické výchovno-vzdelávacie plány v stanovenom termíne,  
f) rešpektujú  pracovný a školský poriadok školy, pracovné náplne a iné ostatné  predpisy a vnútorné usmernenia obecného úradu,  
g) zodpovedajú za dodržiavanie školských vzdelávacích programov a platných učebných plánov,  
aktívne spolupracujú na tvorbe a realizácii pedagogických projektov školy, 
h) sledujú oznamy a rešpektujú pokyny vedenia školy a uložené úlohy plnia v stanovenom termíne,  
i) v škole sa zdržiavajú v čase určenom osobným rozvrhom pracovného času, v čase porád zvolaných riaditeľstvom školy, v čase prechodného zastupovania iného vyučujúceho, v čase určenom na konzultácie s rodičmi, v čase mimoškolskej práce s deťmi,  
j) zodpovedajú za bezpečnosť pri každom spoločnom podujatí s deťmi, vopred poučia účastníkov akcie o bezpečnosti a ochrane zdravia. Pred každým hromadným podujatím predložia vedeniu školy podpísaný informovaný súhlas rodiča,  
k) počas jesenných, zimných, polročných a veľkonočných prázdnin podľa záujmu rodičov zabezpečujú prevádzku v MŠ, alebo vykonávajú práce pridelené vedením školy, zriaďovateľa 
l)  zastávajú pozíciu oprávnených osôb v prípade spracúvania osobných údajov, 
m) zachovávajú mlčanlivosť v súlade s § 79 ods. 2 zákona o povinnosti mlčanlivosti a to aj po zániku funkcie a pracovno-právneho vzťahu.

Povinnosti pedagogických zamestnancov : 
Povinnosti pedagogických zamestnancov sú stanovené v Zákonníku práce (v časti všeobecné povinnosti zamestnancov), zákonom č. 552/2003 Z.z. o výkone práce vo verejnom záujme, podľa § 4  zákona č. 138/2019 Z. z. o pedagogických zamestnancoch a odborných zamestnancoch, v pracovnom poriadku obecného úradu  Pedagogickí zamestnanci sú povinní:  
a) chrániť a rešpektovať práva dieťaťa,  jeho zákonného zástupcu,
b) zachovávať mlčanlivosť a chrániť pred zneužitím osobné údaje, informácie o zdravotnom stave a výsledky odborných vyšetrení detí, s ktorými prišiel do styku, 
c) rešpektovať individuálne výchovno-vzdelávacie potreby dieťaťa s ohľadom na jeho schopnosti, možnosti, sociálne a kultúrne zázemie a odporúčania odborných zamestnancov, 
d) zdržať sa konania, ktoré vedie k porušovaniu práv ostatných zamestnancov,
e) správať sa v súlade s Etickým kódexom pedagogických zamestnancov a odborných zamestnancov (ďalej len „etický kódex“),
f) podieľať sa na vypracúvaní a vedení pedagogickej dokumentácie a ďalšej dokumentácie v súlade s vyhláškou č. 330/2009 Z. z. o materskej škole;
g) usmerňovať a objektívne hodnotiť výchovu a vzdelávanie dieťaťa,
h) podieľať sa na tvorbe a uskutočňovaní školského vzdelávacieho programu alebo výchovno-vzdelávacieho programu pre školské zariadenia (ďalej len „výchovný program“),
i) udržiavať a rozvíjať svoje profesijné kompetencie, 
j) absolvovať aktualizačné vzdelávanie,
k) vykonávať pracovnú činnosť prostriedkami, metódami, formami a postupmi, ktoré zodpovedajú súčasným vedeckým poznatkom, hodnotám a cieľom školského vzdelávacieho programu alebo výchovného programu,
l) poskytovať dieťaťu a zákonnému zástupcovi poradenstvo a odbornú pomoc spojenú s výchovou a vzdelávaním, 
m) pravidelne informovať dieťa a zákonného zástupcu o priebehu a výsledkoch výchovy a vzdelávania, 
n) vzdelávať, vychovávať  a chrániť  zdravie  detí,  
o) predchádzať a zamedzovať negatívnym vplyvom spoločenského prostredia na deti, predovšetkým zamedziť prenikaniu návykových a psychotropných látok do priestorov materskej školy  
p) svedomito sa pripravovať na výchovno-vyučovací proces,  
q) poznať  učebné osnovy ŠkVP , 
r) ovládať základné právne normy zabezpečujúce ochranu zdravia a bezpečnosť detí počas edukácie a pri organizácii hromadných školských akcií, v súlade s § 152 ods. 5 zákona č. 245/2008 Z. z.

Práva pedagogických zamestnancov : 
Pedagogickí zamestnanci majú právo:  
s) na úctu k svojej osobe a ľudskej dôstojnosti  
t) na uznanie výsledkov svojej výchovnej a vzdelávacej práce,  
u) na výber vhodných učebných pomôcok, viesť a hodnotiť výsledky detí,  
v) ako členovia PR - zúčastňovať sa na hodnotení práce školy a výchovno-vzdelávacích výsledkov detí,  
w) ako členovia pedagogickej rady, zúčastňovať sa na tvorbe a hodnotení školského vzdelávacieho programu,
x)  na zabezpečenie podmienok potrebných na výkon svojich práv a povinností najmä na        svoju ochranu pred násilím zo strany detí, rodičov a iných osôb,  
y) na ochranu pred neodborným zasahovaním do výkonu pedagogickej činnosti,  
z) na účasť na riadení školy prostredníctvom členstva alebo volených zástupcov v poradných, metodických a samosprávnych orgánoch školy,  
aa) na predkladanie návrhov na skvalitnenie výchovy a vzdelávania, školského vzdelávacieho programu ,  
ab) na kontinuálne vzdelávanie a profesijný rozvoj,  
ac) na objektívne hodnotenie a odmeňovanie výkonu pedagogickej činnosti.  

Riaditeľka materskej  školy
- do funkcie ju menuje zriaďovateľ – starosta obce na základe výberového konania  počas ktorého sa overujú riadiace schopnosti a odborné vedomosti uchádzača v súlade s § 9. 
Výberové konanie uskutočnňuje zriadovateľ v spolupráci s výberovou komisiou podľa § 11 sú predseda rady školy, ktorý je zároveň predseda výberovej komisie, ďalších členov určuje zriaďovateľ.
Riaditeľka materskej školy:
a) riadi a zabezpečuje činnosť materskej školy, 
b) spolupracuje s učiteľkou 1. ročníka,
c) podieľa sa na tvorbe metodických listov,
d) metodicky pracuje v oblasti prosociálnej výchovy, 
e) zabezpečuje organizovanie a vedenie výchovno-vzdelávacieho procesu s uplatňovaním motivácie, variabilných metód a foriem práce, permanentného individuálneho prístupu, aktivizácie dieťaťa so zámerom osvojiť si stanovené požiadavky osobnostného rozvoja v programe výchovy a vzdelávania, 
f) zabezpečuje tvorbu výchovno-vzdelávacích plánov a ich realizáciu v zmysle programu výchovy a vzdelávania detí v materskej škole, 
g) zabezpečuje tvorbu individuálnych výchovno-vzdelávacích plánov pre deti s postihnutím, s problémovým správaním, z menej podnetného alebo zanedbaného prostredia, talentované a nadané deti,  
h) zabezpečuje uplatňovanie variabilných pedagogických prístupov zameraných na vyrovnávanie rozdielov medzi deťmi z rôzneho sociálneho prostredia a ich prípravy do školy,  
i) rozvíja základné návyky sebaobsluhy, schopnosti sociálnej komunikácie, poznania, správnej výslovnosti, logického a pozitívneho myslenia detí,
j) zabezpečuje tvorbu projektov podporujúcich zdravie, vytvára podmienky na  posilňovanie fyzického i psychického zdravia detí prostredníctvom realizácie projektov,
k) vykonáva pedagogickú diagnostiku,
l) plánuje a realizuje metodicko-poradenskú činnosť, poskytuje odborno-metodickej konzultácie pedagogickým zamestnancom materskej školy,
m) poskytuje poradenskú činnosť formou poskytovania odborných konzultácií o výchove detí rodičom,
n) zabezpečuje využívanie techniky a permanentných informácií vo výchovno-vzdelávacom procese,
o) spolupracuje s rodičmi, so základnou školou, pedagogicko-psychologickou poradňou a inými inštitúciami,
p) zodpovedá za bezpečnosť detí a prevencia pred úrazmi,
q) zabezpečuje prácu s didaktickou, audiovizuálnou technikou,
r) zabraňuje a predchádza úniku informácií, ktoré by vytvárali nepravdivé a skresľujúce informácie, alebo by vytvárali možnosť akéhokoľvek poškodenia organizácie a jej zamestnancov,
s) využíva získané vedomosti zo školení a zo získanými informáciami oboznamuje zamestnancov MŠ, 
t) v prípade potreby zastupuje neprítomné učiteľky,  
u) stará sa o estetizáciu a poriadok prostredia, 
v) v rámci ďalšieho vzdelávania oboznamuje ostatných s novými poznatkami, 
w) rozhoduje o
· prijatí dieťaťa do materskej školy
· dĺžke adaptačného alebo diagnostického pobytu dieťaťa v materskej škole po dohode  so zákonným zástupcom
· prerušení dochádzky dieťaťa zo zdravotných alebo iných závažných dôvodov, a to na základe písomnej žiadosti zákonného zástupcu,
· preradení dieťaťa do materskej školy s deťmi so špeciálnymi výchovno-vzdelávacími potrebami pri zmene charakteru postihnutia dieťaťa, a to po prerokovaní so zákonným zástupcom dieťaťa, písomnom vyjadrení poradenského zariadenia a riaditeľa školy, v ktorej má byť dieťa umiestnené,
· ukončení dochádzky dieťaťa v materskej škole na základe opakovaného porušenia školského poriadku zákonným zástupcom,
· vnútornej organizácii materskej školy vrátane vytvorenia tried s deťmi rovnakého alebo rozdielneho veku.

x) vykonáva riadiacu, organizačnú, kontrolnú, činnosť na MŠ.
y) personálne riadi zamestnancov MŠ – evidencia dochádzky, schvaľovanie dovoleniek,  určovanie pracovných náplní zamestnancov spolu so zriaďovateľom 
z) prípravu podkladov pre rokovanie PR, pracovných porád a ich vedenie, 
aa) úroveň vedenia pedagogickej dokumentácie, 
ab) archiváciu všetkých písomnosti pedagogickej dokumentácie
ac) vedie zamestnancov k pracovnej disciplíne, dbá, aby nedochádzalo k poručovaniu   pracovnej disciplíny na MŠ,  
ad) zabezpečuje ochranu majetku a prijíma opatrenia na jeho ochranu na MŠ,  
ae) zodpovedá za splnenie úloh v starostlivosti o bezpečnosť a ochranu zdravia detí pri výchove,  
af) kompletné a včasné spracovanie vecne príslušných štatistických výkazov, 
ag) evidenciu neprítomných učiteliek a  za kvalifikované zastupovanie počas ich neprítomnosti,
ah) mesačné výkazy zastupovania, podklady na vyplatenie nadčasovej práce, evidenciu lekárskych vyšetrení, potreby ošetrovania člena rodiny, evidenciu náhradného voľna,
ai) zodpovedá za rozdelenie pracovného času učiteliek, 
aj) zodpovedá za dochádzku a pracovný plán činností učiteliek MŠ na daný rok ako aj za správnosť pedagogickej dokumentácie MŠ, 
ak) zodpovedá za hodnotenie pedagogických zamestnancov v jej priamej pôsobnosti podľa § 70 zákona č. 138/2019 Z. z. a v súlade s platným pracovným poriadkom školy.
al) spracovanie písomných návrhov v zmysle § 10 a § 20 zákona č. 553/2003 Z. z., 
am) zodpovedá za objektívne stanovisko k riešeniu prípadných sťažností, overuje ich opodstatnenosť, pripravuje podklady a návrhy na riešenie, 
an) zabezpečenia súhlasu so spracovaním osobných údajov od zákonných zástupcov detí a na zverenom úseku, 
Osobné údaje mimo školy môže poskytovať len na pokyn riaditeľky školy, resp. počas neprítomnosti riaditeľky školy, alebo ak jej to ukladá zákon.

Zástupkyňa riaditeľky materskej školy:
Zástupkyňa riaditeľky materskej školy je pedagogický zamestnanec poverený riaditeľkou školy na výkon riadiacich, organizačných, kontrolných a administratívnych činností v rozsahu určenom riaditeľkou. Pri svojej práci sa riadi platnou legislatívou, vnútornými predpismi školy, pokynmi riaditeľky a zriaďovateľa.
Povinnosti zástupkyne riaditeľky MŠ:
Zástupkyňa riaditeľky materskej školy je povinná:
a) zastupovať riaditeľku počas jej neprítomnosti a zabezpečovať plynulý chod materskej školy v súlade s organizačným poriadkom.
b) riadiť pedagogický úsek v rozsahu poverenia, koordinovať činnosť učiteliek a pedagogického asistenta.
c) kontrolovať pedagogickú dokumentáciu a zodpovedať za jej správnosť, úplnosť a archiváciu.
d) organizovať výchovno‑vzdelávací proces podľa pokynov riaditeľky, zabezpečovať plnenie ŠkVP a učebných plánov.
e) sledovať plnenie pracovných povinností pedagogických zamestnancov a upozorňovať na nedostatky.
f) koordinovať zastupovanie učiteliek počas ich neprítomnosti, pripravovať podklady pre evidenciu zastupovania.
g) komunikovať s rodičmi v rozsahu poverenia riaditeľkou, poskytovať odborné informácie a konzultácie.
h) spolupracovať s odbornými inštitúciami (PPP, CPP, ZŠ, lekár, obec) pri riešení výchovno‑vzdelávacích potrieb detí.
i) zabezpečovať BOZP a ochranu zdravia detí počas aktivít, podujatí a pobytu vonku.
j) podieľať sa na tvorbe plánov výchovno‑vzdelávacej činnosti, metodických listov a projektov školy.
k) sledovať pokyny vedenia a zabezpečovať ich plnenie v stanovených termínoch.
l) zabezpečovať mlčanlivosť o osobných údajoch detí, zamestnancov a rodičov v súlade s legislatívou.
m) podporovať profesijný rozvoj pedagogických zamestnancov a informovať ich o nových poznatkoch zo vzdelávania.
n) dbať na estetiku a poriadok prostredia materskej školy.
o) zabezpečovať ochranu majetku školy a prijímať opatrenia na jeho ochranu.
p) pripravovať podklady pre rokovania pedagogickej rady, pracovných porád a spolupracovať na ich vedení.
q) podieľať sa na riešení sťažností, preverovať ich opodstatnenosť a pripravovať návrhy na riešenie.
r) zabezpečovať súhlasy so spracovaním osobných údajov od zákonných zástupcov detí na zverenom úseku.

Práva zástupkyne riaditeľky MŠ:
Zástupkyňa riaditeľky materskej školy má právo:
a) zastupovať riaditeľku v plnom rozsahu poverenia.
b) podieľať sa na riadení školy a rozhodovaní o organizačných a pedagogických otázkach.
c) vyžadovať plnenie povinností od pedagogických a nepedagogických zamestnancov v rozsahu svojich kompetencií.
d) zúčastňovať sa porád, metodických stretnutí a odborných konzultácií.
e) predkladať návrhy na skvalitnenie výchovno‑vzdelávacieho procesu a organizácie práce.
f) požadovať odbornú podporu od riaditeľky školy a zriaďovateľa.
g) na ochranu pred neodborným zasahovaním do výkonu jej riadiacej a pedagogickej činnosti.
h) na profesijný rozvoj a účasť na vzdelávaní.
i) na objektívne hodnotenie práce zo strany riaditeľky školy.

Triedna učiteľka : 
a)  zodpovedá za správnosť a úplnosť pedagogickej dokumentácie a ďalšej dokumentácie týkajúcej sa detí alebo triedy ( osobný spis dieťaťa , triedna kniha,....)  
b) spolupracuje so zákonným zástupcom , ostatnými pedagogickými zamestnancami a odbornými zamestnancami, ostatnými zamestnancami školy, všeobecným lekárom pre deti a dorast, s príslušným školským zariadením výchovného poradenstva a prevencie  
c)  poskytuje pedagogické poradenstvo  
d)  utvára podmienky pre dieťa so špeciálnymi  výchovno– vzdelávacími potrebami  
e) ak je neprítomný viac ako 30 dní, riaditeľ ustanoví na jeho zastupovanie iného pedagogického zamestnanca     / po dohode so zriaďovateľom /. 

Učiteľky materskej školy: (ostatné – netriedne)
a) dodržiavajú platnú legislatívu a vnútorné predpisy zriaďovateľa a školy,
b) vykonávajú  pedagogickú činnosť pri uskutočňovaní školského vzdelávacieho programu,
c) samostatne vykonávajú pedagogické činnosti,
d) vykonávajú metodicko-poradenskú činnosť,
e) tvoria  individuálne vzdelávacie plány pre deti s pokračovaním povinného predprimárneho vzdelávania
f) tvoria individuálne vzdelávacie plány pre deti so špeciálnymi výchovno-vzdelávacími potrebami, nadané deti a deti so sociálne znevýhodneného prostredia,
g) vykonávajú pedagogickú diagnostiku detí,
h) vykonávajú špecializované činnosti triedneho učiteľa na základe poverenia riaditeľky školy,
i) vykonávajú činnosti súvisiace s vedením pedagogickej dokumentácie a ďalšej dokumentácie školy na základe poverenia riaditeľky školy,
j) vykonávajú činnosti vedúceho interného metodického združenia na základe poverenia riaditeľky školy,
k) vedú pedagogickú prax študentov stredných a vysokých škôl na základe poverenia riaditeľky školy,
l) prezentujú materskú školu na verejnosti,
m) spolupracujú s výchovnými, vzdelávacími, poradenskými a inými inštitúciami,
n) zúčastňujú sa vzdelávania v rámci plánu ďalšieho vzdelávania,

Povinnosti pedagogického asistenta
Pedagogický asistent materskej školy je povinný:
a) chrániť práva dieťaťa a rešpektovať jeho ľudskú dôstojnosť, podporovať bezpečné a podnetné prostredie. Citácia: „chrániť a rešpektovať práva dieťaťa, a jeho zákonného zástupcu“
b) zachovávať mlčanlivosť o osobných údajoch, zdravotnom stave a výsledkoch odborných vyšetrení detí. Citácia: „zachovávať mlčanlivosť a chrániť pred zneužitím osobné údaje…“
c) rešpektovať individuálne potreby detí a podporovať ich výchovno‑vzdelávací proces podľa odporúčaní učiteliek a odborných zamestnancov. Citácia: „rešpektovať individuálne výchovno‑vzdelávacie potreby dieťaťa…“
d) podporovať učiteľku pri edukácii – pomáhať pri organizovaní aktivít, adaptácii detí, rozvoji sociálnych a sebaobslužných zručností. Citácia: „rozvíja základné návyky sebaobsluhy, schopnosti sociálnej komunikácie…“
e) podieľať sa na pedagogickej dokumentácii podľa pokynov učiteľky alebo riaditeľky (záznamy o podpore detí, adaptačné záznamy, pomocné evidencie). Citácia: „podieľať sa na vypracúvaní a vedení pedagogickej dokumentácie…“
f) podporovať deti so ŠVVP pri realizácii individuálnych plánov, úpravách aktivít a komunikácii s odbornými zamestnancami. Citácia: „tvorba individuálnych výchovno‑vzdelávacích plánov…“
g) zabezpečovať bezpečnosť detí počas aktivít, pobytu vonku, presunov a pri práci s pomôckami. Citácia: „zodpovedá za bezpečnosť detí a prevencia pred úrazmi“
h) spolupracovať s učiteľkami a rodičmi v rozsahu poverenia učiteľky alebo riaditeľky. Citácia: „spolupracuje s rodičmi…“
i) podporovať prosociálne správanie a pomáhať pri prevencii konfliktov v triede. Citácia: „metodicky pracuje v oblasti prosociálnej výchovy“
j) dodržiavať pracovnú disciplínu a vnútorné predpisy školy a zriaďovateľa. Citácia: „dodržiavajú platnú legislatívu a vnútorné predpisy…“
Práva pedagogického asistenta:
Pedagogický asistent materskej školy má právo:
a) na úctu a dôstojnosť pri výkone svojej práce. Citácia: „na úctu k svojej osobe a ľudskej dôstojnosti“
b) na odborné vedenie a podporu zo strany učiteliek, odborných zamestnancov a riaditeľky školy. Citácia: „poskytuje odborno‑metodické konzultácie…“
c) na bezpečné pracovné podmienky a ochranu pred násilím či neodborným zasahovaním. Citácia: „na svoju ochranu pred násilím…“
d) na profesijný rozvoj a účasť na vzdelávaní. Citácia: „na kontinuálne vzdelávanie a profesijný rozvoj“
e) na spoluprácu v tíme a účasť na poradách, konzultáciách a riešení výchovno‑vzdelávacích situácií. Citácia: „zúčastňujú sa vzdelávania… spolupracujú s inštitúciami“
f) na objektívne hodnotenie práce zo strany riaditeľky. Citácia: „na objektívne hodnotenie a odmeňovanie výkonu pedagogickej činnosti“

Ostatní  zamestnanci  materskej školy :  

Školníčka (práčka)
a) využíva všetky práva vyplývajúce zo Zákonníka práce a zákona č. 552/2003 Z. z., 
b) zabezpečuje bezchybnú prevádzku školy, aby bola budova v určenom čase otvorená a po skončení prevádzky riadne uzatvorená, 
c) po skončení prevádzky skontroluje upratanosť priestorov, uzatvorenie okien a dverí a presvedčí sa, že sa v budove nenachádzajú nepovolané osoby,
 d) čistí príchodové chodníky do školy; v zimnom období odstraňuje sneh a posýpa prístupové cesty posypovým materiálom,
 e) vykonáva jednoduché údržbárske práce, ktoré nevyžadujú odborný zásah, a dohliada na hygienu a čistotu školy a jej okolia,
 f) zabezpečuje zásobovanie sociálnych priestorov hygienickými potrebami, 
g) plní úlohy podľa pokynov riaditeľky materskej školy,
 h) zabezpečuje údržbu kvetinového záhona, 
i) zabezpečuje pranie uterákov, posteľnej bielizne, textilných doplnkov a kostýmov pre deti; od 1. 9. 2022 sa pranie bielizne vykonáva v čistiarni zabezpečenej obecným úradom,
 j) dodržiava interné predpisy školy, najmä BOZP a hygienické predpisy,
 k) zachováva mlčanlivosť o skutočnostiach, ktoré sa dozvie pri výkone práce.
Upratovačka:
vykonáva komplexné čistenie a údržbu vnútorných priestorov školy, vrátane čistenia silne znečistených plôch chemickými prostriedkami, 
a) čistí všetky typy okien,
 b) pomáha pri čistení príchodových chodníkov; v zimnom období odstraňuje sneh a posýpa prístupové cesty posypovým materiálom,
 c) po skončení prevádzky skontroluje upratanosť priestorov, uzatvorenie okien a dverí a presvedčí sa, že sa v budove nenachádzajú nepovolané osoby, 
d) dodržiava hygienické predpisy, BOZP a interné smernice školy, 
e) zachováva mlčanlivosť o skutočnostiach, ktoré sa dozvie pri výkone práce.

Ochrana osobných údajov (GDPR)
Každý zamestnanec materskej školy je povinný dodržiavať právne predpisy v oblasti ochrany osobných údajov, najmä zákon č. 18/2018 Z. z. o ochrane osobných údajov a nariadenie GDPR (EÚ 2016/679). Za odborné riadenie, metodické usmerňovanie a školenie v oblasti GDPR zodpovedá zriaďovateľ, ktorý zabezpečuje výkon funkcie zodpovednej osoby (DPO).
Zamestnanci materskej školy sú povinní:
1. spracúvať osobné údaje len v rozsahu nevyhnutnom na plnenie pracovných úloh a v súlade s pokynmi riaditeľky materskej školy,
2. zachovávať mlčanlivosť o osobných údajoch detí, zákonných zástupcov, zamestnancov a ďalších osôb, a to aj po skončení pracovného pomeru,
3. chrániť osobné údaje pred neoprávneným prístupom, zverejnením, stratou, poškodením alebo zneužitím,
4. postupovať podľa interných smerníc GDPR vydaných zriaďovateľom a riaditeľkou školy,
5. oznámiť porušenie ochrany osobných údajov bezodkladne riaditeľke školy alebo zodpovednej osobe (DPO) obce,
6. poskytovať osobné údaje mimo školy len na pokyn riaditeľky školy alebo ak to ustanovuje zákon,
7. používať osobné údaje len na účely, na ktoré boli získané,
8. dodržiavať zásady minimalizácie, správnosti, bezpečnosti a obmedzenia uchovávania,
9. rešpektovať pokyny zriaďovateľa ako prevádzkovateľa osobných údajov.
Porušenie povinností v oblasti ochrany osobných údajov sa považuje za závažné porušenie pracovnej disciplíny.

 Denný poriadok
Prehľad o usporiadaní denných činností v materskej škole  

Denný poriadok predstavuje prehľad usporiadania denných činností v materskej škole. Výchovno-vzdelávacia činnosť pozostáva z organizačných foriem, ktoré rešpektujú biorytmus dieťaťa a jeho potreby. Prevádzka MŠ je denne od 6:00 do 16:00 hod.
Denný poriadok je upravený podľa vekových skupín detí, je pružný a umožňuje reagovať na individuálne potreby detí. Podrobné usporiadanie denných činností je uvedené v školskom poriadku a v školskom vzdelávacom programe.

3. Úsek školského stravovania

Vedúca školskej jedálne
Zodpovedá za:
1. zostavovanie jedálneho lístka v súlade s výživovými normami,
2. správne hospodárenie a vedenie účtovnej agendy školského stravovania,
3. kvalitu práce kuchárok,
4. uzatváranie zmlúv na dodávku potravín v spolupráci so zriaďovateľom,
5. nákup čistiacich a dezinfekčných prostriedkov na zabezpečenie hygieny priestorov,
6. nákup materiálnych potrieb nevyhnutných pre prevádzku zariadenia školského stravovania,
7. dodržiavanie hygienických predpisov a systému HACCP,
8. dodržiavanie BOZP a interných smerníc školy,
9. zachovávanie mlčanlivosti podľa zákona č. 18/2018 Z. z.
Kuchárka
Zodpovedá za:
· prípravu hlavných a doplnkových jedál,
· výdaj a rozdeľovanie stravy,
· umývanie riadu a čistotu kuchyne, výdajní a skladov,
· dodržiavanie hygienických predpisov a HACCP,
· BOZP pri práci s kuchynským vybavením.
Pomocná kuchárka
Zodpovedá za:
· pomoc pri príprave a čistení potravín,
· umývanie riadu a čistotu výdajní a skladov,
· dodržiavanie hygienických predpisov a HACCP.
· 
4. Úsek BOZP a PO  
Technik BOZP a PO v spolupráci so zriaďovateľom a riaditeľkou MŠ zabezpečuje dodržiavanie platných právnych predpisov v oblasti bezpečnosti a ochrany zdravia pri práci a požiarnej ochrany. Zodpovedá za:
a) kontrolu dodržiavania právnych predpisov BOZP podľa zákona č. 124/2006 Z. z. a predpisov požiarnej ochrany podľa zákona č. 314/2001 Z. z., 
b) vykonávanie pravidelných školení zamestnancov materskej školy v oblasti BOZP a PO, 
c) vedenie, aktualizáciu a správnosť dokumentácie BOZP a PO, najmä dokumentácie o školeniach, záznamov o kontrolách, revíziách a preventívnych opatreniach, 
d) vykonávanie pravidelných kontrol priestorov materskej školy z hľadiska bezpečnosti, hygieny a požiarnej ochrany, 
e) spoluprácu so zriaďovateľom, starostom obce a riaditeľkou MŠ pri zabezpečovaní preventívnych opatrení, 
f) poskytovanie odborných odporúčaní riaditeľke MŠ pri tvorbe interných smerníc BOZP a PO, g) zabezpečenie plnenia povinností vyplývajúcich z revízií technických zariadení, elektrických spotrebičov, hasiacich prístrojov a hydrantov, 
h) dohľad nad vykonávaním opatrení na odstránenie zistených nedostatkov v oblasti BOZP a PO, 
i) spoluprácu pri tvorbe a aktualizácii evakuačného plánu materskej školy.

Článok  V. 
Poradné orgány a komisie

Poradné orgány riaditeľky materskej školy  
Pre skvalitnenie a zvyšovanie účinnosti riadiacej práce  a edukačnej činnosti zriaďuje riaditeľ školy  podľa  § 6 Vyhlášky MŠ SR č. 306/2008 a 541/2021 Z. z.  o materskej škole  poradné orgány a komisie, ktorých činnosť sa riadi ich plánmi práce.
Rada školy, pedagogická rada a metodické združenie sú poradnými orgánmi riaditeľa v oblasti metodickej a odbornej úrovne a riadenia výchovno-vzdelávacej činnosti.  
Rada školy je samosprávny orgán školy, ktorý vyjadruje a presadzuje verejné záujmy, záujmy detí, ich zákonných zástupcov a zamestnancov školy. Plní funkciu verejnej kontroly tým, že prerokúva otázky týkajúce sa vykonávania hlavnej činnosti školy.
Rada školy sa vyjadruje najmä k:
· školskému poriadku, 
· školskému vzdelávaciemu programu, 
· koncepčným zámerom rozvoja školy, 
· návrhu na zrušenie školy, 
· ďalším dôležitým dokumentom a skutočnostiam súvisiacim s činnosťou školy. 
Rada školy je iniciatívnym a poradným orgánom, ktorý napomáha riešiť aktuálne problémy školy a podieľa sa na jej riadení v rámci zákonom stanovených kompetencií.
Jej poslanie, úlohy a členstvo sú vymedzené v § 16, § 17 a § 18a až § 23 zákona č. 321/2025 Z. z. o štátnej správe v školstve a školskej samospráve v znení neskorších predpisov.
Rada školy pri Materskej škole v Kamenci pod Vtáčnikom má 5 členov. Jej zloženie je nasledovné:
· dvaja zvolení zástupcovia zamestnancov školy, 
· jeden zvolený zástupca zákonných zástupcov, 
· dvaja delegovaní zástupcovia zriaďovateľa. 
Funkčné obdobie členov rady školy je 4 roky.
Pri voľbe riaditeľa materskej školy sú z rady školy členmi výberovej komisie predseda rady školy, ktorý je zároveň predsedom výberovej komisie,zástupcovia členov rady školy za kategóriu zamestnancov, kategóriu zákonných zástupcov, a za kategóriu zriaďovateľa; rada školy spôsobom určeným v štatúte rady školy určí dvoch členov výberovej komisie za príslušnú kategóriu, pričom za kategóriu, ktorú zastupuje predseda rady školy určí jedného člena,
Ďalej rada školy:
· predkladá návrh na odvolanie riaditeľa alebo sa vyjadruje k návrhu na jeho odvolanie, pričom návrh vždy obsahuje odôvodnenie, 
· vyjadruje sa ku koncepčným zámerom rozvoja školy a k ďalším skutočnostiam podľa osobitných predpisov. 
Za ustanovenie rady školy zodpovedá zriaďovateľ, ktorý písomne určuje počet a zloženie jej členov a termín vykonania volieb.
[bookmark: _Hlk179365960]Pedagogická rada je poradným orgánom riaditeľa školy, ktorý prerokúva pedagogicko-organizačné otázky výchovno-vzdelávacej činnosti.
Členmi pedagogickej rady sú všetci pedagogickí zamestnanci materskej školy; členmi môžu byť aj odborní zamestnanci. Predsedom pedagogickej rady je riaditeľ školy.
Pedagogickú radu zvoláva riaditeľ podľa plánu zasadnutí alebo podľa potreby.
Pedagogická rada najmä:
· prerokúva školský poriadok, 
· prerokúva školský vzdelávací program, 
· prerokúva výchovný program, 
· prerokúva ďalšie pedagogicko-organizačné otázky súvisiace s činnosťou školy, 
· plní úlohy podľa osobitných predpisov. 
· Ďalšiu ško. dokumentáciau
Postavenie, poslanie a priebeh rokovania pedagogickej rady upravuje rokovací poriadok pedagogickej rady, ktorý tvorí prílohu 

Metodické združenie na posudzovanie špecifických otázok výchovno-vzdelávacieho procesu zriaďuje riaditeľ materskej školy metodické združenie.
Vedúcim metodického združenia poveruje riaditeľ školy odborne zdatného a skúseného pedagogického zamestnanca s dobrými organizačnými schopnosťami. Vedúci metodického združenia každoročne predkladá riaditeľovi na schválenie ročný plán činnosti.
Metodické združenie pracuje podľa schváleného celoročného plánu činnosti.
Metodické združenie najmä:
a) podieľa sa na riešení zásadných metodicko-riadiacich otázok, 
b) zodpovedá za metodickú a odbornú úroveň výchovno-vzdelávacieho procesu, 
c) sleduje a vyhodnocuje používané metódy a formy práce, 
d) priebežne informuje vedenie školy o svojej činnosti a dosahovaných výsledkoch, 
e) sleduje aktuálne poznatky a odporúčania s cieľom skvalitňovania výchovno-vzdelávacej činnosti. 
Podrobnejšiu pôsobnosť, zloženie a spôsob rokovania metodického združenia upravuje rokovací poriadok, ktorý schvaľuje a vydáva riaditeľ školy.
Stanoviská a závery metodického združenia majú pre riaditeľa školy odporúčajúci charakter.
Rodičovská rada
Rodičovská rada je iniciatívnym a poradným orgánom riaditeľa školy, zloženým zo zástupcov rodičov. Podieľa sa na rozvíjaní spolupráce medzi rodinou a školou a pomáha pri riešení otázok súvisiacich s výchovou a vzdelávaním.
Rodičovská rada najmä:
a) spolupracuje s vedením školy pri riešení otázok výchovno-vzdelávacieho procesu, 
b) vyjadruje sa k vnútroškolským dokumentom, ktoré sa dotýkajú detí a rodičov, 
c) podieľa sa na organizovaní spoločných podujatí a aktivitách školy, 
d) napomáha vytvárať podmienky pre kvalitnú spoluprácu medzi školou a rodinou. 
Rodičovská rada je zriadená v súlade s § 2 zákona č. 321/2025 Z. z. o štátnej správe v školstve a školskej samospráve v znení neskorších predpisov.
Počet členov rodičovskej rady sa spravidla určuje podľa počtu tried, pričom každú triedu zastupuje jeden zvolený zástupca rodičov.
Činnosť rodičovskej rady sa riadi jej štatútom a platnou legislatívou.
Inventarizačná a škodová  komisia :
Inventarizačnú a škodovú komisiu menuje zriaďovateľ Materskej školy v Kamenci pod Vtáčnikom. Komisia sa riadi príslušnými predpismi o vykonaní inventarizácie a správe majetku. Po skončení inventarizácie sa zhotoví písomný návrh na usporiadanie, vyradenie a likvidáciu neupotrebiteľného majetku, ktorý komisia predkladá zriaďovateľovi.  

Bezpečnostné opatrenia: 
Režim vstupu na pracoviská materskej školy je určený z dôvodu zabezpečenia priestorov školy, ochrany majetku školy a ochrany osobných údajov. Riaditeľka školy stanovuje, že budova materskej školy je sprístupnená v čase od 6:00 hod. do 17:00 hod. Za otváranie a zamykanie budovy sú zodpovedné školníčka a upratovačka, ktoré zabezpečujú riadne uzatváranie všetkých priestorov počas dňa aj po ukončení prevádzky.
Zamestnancom školy je zakázané zdržiavať sa na pracovisku po pracovnej dobe bez vedomia priameho nadriadeného alebo riaditeľky školy. Pri opustení pracoviska je každý zamestnanec povinný uzatvoriť priestory, ktoré opúšťa, najmä v prípade, že sa v nich už nenachádzajú iní zamestnanci školy. Táto povinnosť sa vzťahuje na všetky vnútorné priestory materskej školy, vrátane tried, kabinetov, šatní a spoločných priestorov.


Článok  VI.
 Zamestnanci školy –nepedagogickí  pracovníci
- práva, povinnosti a zodpovednosť
Organizačná štruktúra1. školníčka  
2. upratovačka
3. vedúca školskej jedálne, 
4. kuchárka školskej jedálne
5. pomocná sila v školskej jedálni 










Každý zamestnanec je povinný dodržiavať všeobecne záväzné právne a vnútroškolské  predpisy. Zamestnanci školy si riadne plnia svoje povinnosti vyplývajúce z pracovno-právnych vzťahov a z pracovného zaradenia.  
A. Povinnosti zamestnancov  podľa § 81 Zákonníka práce:  

1. pracovať zodpovedne a riadne, plniť pokyny nadriadených vydané v súlade s právnymi predpismi; nadriadeným je aj predstavený podľa osobitného predpisu,
2. byť na pracovisku na začiatku pracovného času, využívať pracovný čas na prácu a odchádzať z neho až po skončení pracovného času,
3. dodržiavať právne predpisy a ostatné predpisy vzťahujúce sa na prácu ním vykonávanú, ak bol s nimi riadne oboznámený,
4. v období, v ktorom má podľa osobitného predpisu nárok na náhradu príjmu pri dočasnej pracovnej neschopnosti, dodržiavať liečebný režim určený ošetrujúcim lekárom,
5. hospodáriť riadne s prostriedkami, ktoré mu zveril zamestnávateľ, a chrániť jeho majetok pred poškodením, stratou, zničením a zneužitím a nekonať v rozpore s oprávnenými záujmami zamestnávateľa,
6. zachovávať mlčanlivosť o skutočnostiach, o ktorých sa dozvedel pri výkone zamestnania a ktoré v záujme zamestnávateľa nemožno oznamovať iným osobám. povinnosť mlčanlivosti sa nevzťahuje na oznámenie kriminality alebo inej protispoločenskej činnosti“


B. Okrem povinností uvedených v bode A je zamestnanec pri výkone práce vo verejnom záujme povinný konať v súlade s verejným záujmom a plniť všetky povinnosti ustanovené v § 8 ods. 1) zákona č. 552/2003 Z. z.
1. dodržiavať Ústavu Slovenskej republiky, ústavné zákony, zákony, ostatné všeobecne záväzné právne predpisy a vnútorné predpisy a uplatňovať ich podľa svojho najlepšieho vedomia a svedomia, rešpektovať a chrániť ľudskú dôstojnosť a ľudské práva,
2. konať a rozhodovať nestranne a zdržať sa pri výkone práce vo verejnom záujme všetkého, čo by mohlo ohroziť dôveru v nestrannosť a objektívnosť konania a rozhodovania,
3. zachovávať mlčanlivosť o skutočnostiach, o ktorých sa dozvedel pri výkone práce vo verejnom záujme a ktoré v záujme zamestnávateľa nemožno oznamovať iným osobám, a to aj po skončení pracovného pomeru; to neplatí, ak ho tejto povinnosti zbavil štatutárny orgán alebo ním poverený vedúci zamestnanec, ak osobitný predpis  neustanovuje inak,
4. zdržať sa konania, ktoré by mohlo viesť k rozporu záujmov,
5. nezneužívať informácie nadobudnuté v súvislosti a pri vykonávaní zamestnania vo vlastný prospech alebo v prospech blízkych osôb alebo iných fyzických osôb alebo právnických osôb; táto povinnosť platí aj po skončení pracovného pomeru,
6. zdržať sa konania, z ktorého vyplývajú neoprávnené prísľuby alebo záväzky zaväzujúce zamestnávateľa,
7. zabezpečiť hospodárne a účelné spravovanie a využívanie finančných zdrojov a zariadení, ktoré boli zamestnancovi zverené,
8. oznámiť nadriadenému vedúcemu zamestnancovi, prípadne orgánu činnému v trestnom konaní stratu alebo poškodenie majetku vo vlastníctve alebo v správe zamestnávateľa,
9. oznámiť zamestnávateľovi, že bol právoplatne odsúdený za úmyselný trestný čin alebo že bol pozbavený spôsobilosti na právne úkony, alebo že jeho spôsobilosť na právne úkony bola obmedzená.









Článok  VII.
Záverečné ustanovenie


Záverečné ustanovenia
1. Tento organizačný poriadok je záväzný pre všetkých zamestnancov materskej školy. 
2. Vedúci zamestnanec materskej školy je povinný oboznámiť s obsahom organizačného poriadku všetkých podriadených zamestnancov. 
3. Zmeny a doplnky organizačného poriadku vydáva výlučne riaditeľ materskej školy písomnou formou. 
4. Súčasťou organizačného poriadku je štruktúra kariérových pozícií v zmysle § 35 ods. 4 zákona č. 138/2019 Z. z. v znení neskorších predpisov (najmä zákona č. 325/2025 Z. z.), ktorá tvorí prílohu č. 1. 


                                    Článok  VIII. 
                                      Účinnosť
Tento organizačný poriadok nadobúda účinnosť dňom 01.09.2026



Vypracovala:  Božena Žišková, riaditeľka MŠ Kamenec pod Vtáčnikom 
................................
Schválil: Ing. Dušan Ďuriš, starosta Obce Kamenec pod Vtáčnikom
                                                           ................................ 

V Kamenci pod Vtáčnikom :27.08.2026	              		Božena Žišková
  riaditeľka MŠ 

